ዳያስፖራው ለታላቁ ሕዳሴ ግድብ ግንባታ ከ39 ሚሊየን ዶላር በላይ አበርክቷል
ኢትዮጵያውያንና ትውልደ ኢትዮጵያውያን ዳያስፖራዎች ባለፉት ስድስት ዓመታት ለታላቁ ሕዳሴ ግድብ ግንባታ የሚውል የ39 ሚሊየን ዶላር ድጋፍ ማድረጋቸውን የታላቁ ሕዳሴ ግድብ ግንባታ ሕዝባዊ ተሳትፎ አስተባባሪ ብሔራዊ ምክር ቤት ጽሕፈት ቤት አስታወቀ፡፡የጽሕፈት ቤቱ የሕዝብ ግንኙነት ዳይክቶሬት ዳይሬክተር አቶ ኃይሉ አብርሃም ለዋታ ኢንፎርሜሽ ማዕከል ጋር ባደረጉት ቆይታ እንደገለጹት በተለያዩ የዓለም ክፍሎች የሚኖሩ የዳያስፖራው ማሕበረሰብ ከገንዘብ ባሻገር የዓይነት ሥጦታዎችን አበርከተዋል፡፡ ከዱባይ የተላከው ዘመናዊ ቶዮታ ኦውቶሞቢል ለማሳያነት ተጠቅሷል፡፡እስካሁን ከሕብረሰተሰቡ ከሚጠበቀው የግንባታ ወጪ ከ70 በመቶ በላይ ወይም 9 ነጥብ 4 ቢሊየን ብር በላይ ማሰባሰብ እንደተቻለ ነው አቶ ኃይሉ የገለጹት፡፡ግድቡን በአካል የዳያስፖራው ማሕበረሰብ በመገኘት እንዲጎበኙት በተደረገው ጥረትም አስተዋጿቸውን አጠናከክረው ለመቀጠል እዳስቻላቸውና በተበታተነ መልኩም ቢሆን በርካታ ዳያስፖራዎች ግድቡ ያለበትን የግንባታ ሁኔታና ደረጃ እየጎበኙት እንደሆነም ታውቋል፡፡በተመሳይ ሁኔታም በርካታ ቁጥር ያላቸው የሀገር ውስጥና የውጭ ሚዲያ አከላት የግብጽ ሚዲያን ጨምሮ ግድቡን እንዲጎበኙና ታላቁ ሕዳሴ ግድብ በታችኞቹ የዓባይ ተፋሰስ አገራት ተፅዕኖ እንደሌለው በመግለጽ መግባትን ለመፍጠር የሚያስችሉ ዘገባዎችን ሰርተዋል፡፡ በቅርቡም ከደቡብ አፍሪካ የሚመጡ የሚዲያ አከላት ግድቡን ይጎበኛሉ ብለዋል፡፡የታላቁ የኢትዮጵያ ሕዳሴ ግድብ የመሠረት ድንጋይ የተቀመጠበት 6ኛ ዓመት ምክንያት በማድረግም በተለያዩ የዓለም ክፍሎች ከሚኖሩ የዳያስፖራው ማሕበረሰብ ጋር የተለያዩ የገቢ ማስገኛና የገንዛቤ ማስጨበጫ ፕሮግራሞች እንደተዘጋጁም ታውቋል፡፡በሀገር ውስጥም የተለያዩ የገቢ ማሰባሰቢያ ፕሮግራሞች እየተካሄዱ ሲሆን ከእነዚህ መካካልም ከ650 ሺህ በላይ ዜጎችን ያሳተፈው የታላቁ ሕዳሴ ግድብ ሩጫ ትላንት መከናወኑ ይታወሳል፡፡የታላቁ ሕዳሴ ግድብ ግንባታ 56 በመቶ ተከናውኗል፡፡በተያዩ የዓለም ክፍሎች ከ2 ነጥብ 5 ሚሊየን በላይ ኢትዮጵያውያን ትውልደ ኢትዮጵያውያን ዳያስፖራዎች እንደሚኖሩ ይታወቃል፡፡የታላቁ የኢትዮጵያ ሕዳሴ ግድብ የመሠረት ድንጋይ የተቀመጠበት 6ኛ ዓመት በመጪው መጋቢት 24፣ 2009 ዓ.ም. “ታላቁ ሕዳሴ ግድባችን የሀገራችን ሕብር ዜማ የሕዳሴያችን ማማ” በሚል መሪ ቃል እንደሚከበር ዋልታ ኢንፎርሜሽን ማዕከል ዘግቧል፡፡